Tiltale for overtrædelse af bl.a. straffelovens § 216, stk. 1, § 225, stk. 1, jf. § 216, stk. 1, og § 232, stk. 1. Påstand om konfiskation og godtgørelse for tort
Ret: Retten på Bornholm (1. instans)
Faggruppe: Straffesag — Almindelig domsmandssag
Sagsemner: Formueforbrydelser;
Seksual forbrydelser;

/

RETTEN PÅ BORNHOLM

Udskrift af dombogen

D O M

afsagt den 8. juni 2023

Rettens nr. 1-241/2023
Politiets nr. 2200-72305-00013-22

Anklagemyndigheden
mod
Tiltalte
cpr-nummer (Født 2003)

Der har medvirket domsmænd ved behandlingen af denne sag.

Anklageskrift er modtaget den 8. maj 2023.

Tiltalte er tiltalt for

1.
voldtægt efter straffelovens § 216, stk. 1,
ved den 9. september 2022 omkring kl. 23.30 på en parkeringsplads bag
Virksomhed 1, Adresse 1 i Rønne, at have voldtaget Forurettede 1, der på
tidspunktet var mindreårig, idet tiltalte uden at ha-ve sikret sig hendes
samtykke til samleje først kyssede hende, stak sin hånd ned i hendes trusser,
hvorefter han løftede hende op og lagde hende ned på jorden, så hun med
ryggen lå ovenpå nogle store skærver, mens han tog hen-des bukser og sko af
og sagde til hende, at han ville slikke hende, for derefter at lægge sin hånd på
hendes mave for at holde hende nede, hvorefter han for-søgte at slikke hende i
skridtet, hvilket mislykkedes, idet hun klemte sine ben sammen, hvilket gjorde
at han lagde sig ovenpå hende og med sin penis trængte op i hende vaginalt og
gennemførte samleje, hvilket fortsatte i et par minutter indtil han stoppede, og
de begge rejste sig op tog tøj på, hvorefter tiltalte igen forsøgte at stikke sin
hånd ned i hendes bukser, alt mens Forurettede 1 modsatte sig.

2.
voldtægt efter straffelovens § 216, stk. 1,
ved om eftermiddagen på en ukendt hverdag i anden halvdel af februar må-ned
2022, i sin bil på parkeringspladsen ved Virksomhed 2, Adresse 2 i Rønne, at
have voldtaget Forurettede 2, idet tiltalte uden at have sikret sig hendes
samtykke til samleje, først spurgte Forurettede 2 om hun ville bolle, hvilket
hun svarede nej til, hvorefter tiltalte låste bilens døre, forsøgte at kysse hende,
mens hun trak sig væk og sagde, at han

Std 75284



/

side 2

skulle lade være, hvorefter han spændte hendes sikkerhedssele op, forsøgte at
stikke sin hånd ned i hendes bukser, mens han kravlede over på hendes si-de og
lænede sig ind over hende, hvorefter det lykkedes ham at få stukket en finger
op i hendes skede, og lavede bevægelser med fingeren oppe i hende, hvorefter
han trak hendes bukser ned og med sin penis trængte op i hende vaginalt og
gennemførte samleje med hende, for til sidst at få udløsning mens han var oppe
i hende, alt mens Forurettede 2 flere gange sagde "nej" og "stop" til tiltalte og
forsøgte at modsætte sig.

3.
voldtægt efter straffelovens § 216, stk. 1,
ved natten mellem den 23. og 24. juli 2021 på Adresse 3 i By, at have
voldtaget Forurettede 1, der på tidspunktet var mindreårig, mens de lå i hendes
seng, idet tiltalte uden at have sikret sig hendes samtykke til samleje, først førte
en finger op i hendes skede, og heref-ter med sin penis trængte op i hende
vaginalt og gennemførte samleje med hende, mens hun flere gange sagde
"nej", "det gør ondt", og "av", alt mens tiltalte med sin ene hånd tog fat i
Forurettede 1's hænder og holdt dem fast over hendes hoved, hvorefter tiltalte
bad hende ligge sig i "Doggy-style", hvilket hun afviste, hvorefter han forsøgte
at vende hende rundt, hvilket ikke lykkedes, idet hun modsatte sig, hvorefter
tiltalte fik ud-løsning.

4.
voldtægt ved andet seksuelt forhold end samleje efter straffelovens § 225,
stk. 1, jf. § 216, stk. 1,
ved på et tidspunkt omkring to måneder før det i forhold 3 beskrevne, på
Adresse 3 i By, at have voldtaget Forurettede 1, idet tiltalte uden at have sikret
sig hendes samtykke hertil, mens de lå i sengen, førte sin finger op i hendes
skede og derefter førte den frem og tilbage, alt mens Forurettede 1 sagde, "nej"
og "det gør ondt".

5.
hærværk efter straffelovens § 291, stk. 1,
ved den 16. september 2022 omkring kl. 21.30 på Nexø Torv, Strandgade i
Nexø, at have trukket i en statue på et springvand, hvorved statuen faldt ned af
springvandet med skade til følge, hvilket gjorde at Bornholms Regionsk-
ommune led et tab på 1.555 kr.

6.
overtrædelse af ordensbekendtgørelsens § 18, stk. 1, jf. § 3, stk. 2,
ved den 25. november 2022 omkring kl. 23.30 ud for adressen Store Torve-
gade 9 i Rønne at have udvist uanstændig opførsel ved at urinere på gaden,
hvilket var egnet til at forulempe andre eller vække offentlig forargelse.

7.



/

side 3

overtrædelse af retsplejelovens § 750, 2. pkt.,
ved i forlængelse af det i forhold 6 beskrevne, trods politiets anmodning he-
rom, at have undladt at opgive navn, adresse og fødselsdato.

8.
overtrædelse af ordensbekendtgørelsens § 18, stk. 1, jf. § 3, stk. 1,
ved den 21. januar 2023 omkring kl. 01.00 på Café Gustav, Store Torv 8,
Rønne, 3700 Rønne at have udvist støjende og voldelig opførsel, idet han ka-
stede rundt med det på gaden opstillede cafémøblement, hvilket var egnet til at
forstyrre den offentlige orden.

9.
blufærdighedskrænkelse efter straffelovens § 232, stk. 1,
ved på et ukendt tidspunkt mellem januar og august 2022, at have fremvist en
video på sin mobiltelefon til Vidne 1 og flere andre personer, hvorpå tiltalte
havde sex med Forurettede 3, uden at Forurettede 3 var bekendt med at tiltalte
havde optaget videoen af deres samleje, eller i øvrigt givet tilladelse til at han
fremviste videoen til andre, hvilket alt sammen var egnet til at krænke
Forurettede 3's blufærdighed.

Påstande

Anklagemyndigheden har nedlagt påstand om fængselsstraf.

Anklagemyndigheden har påstået konfiskation af en mobiltelefon hos tiltalte,
jf. straffelovens § 75, stk. 2.

Tiltalte har erkendt sig skyldig i forhold 5-8 og har i øvrigt nægtet sig skyl-dig.

Forurettede 1 har påstået, at tiltalte skal betale 125.000 kr. i tortgodtgørelse.

Forurettede 2 har påstået, at tiltalte skal betale 100.000 kr. i tortgodtgørelse.

Forurettede 3 har påstået, at tiltalte skal betale 10.000 kr. i tortgodtgørelse.

Tiltalte har bestridt godtgørelsespligten og kravenes størrelse.

Sagens oplysninger

Der er afgivet forklaring af tiltalte og af vidnerne Forurettede 1, Forurettede 2,
Vidne 2, Forurettede 3, Vidne 3, Vidne 4, Vidne 1, Vidne 5 og Vidne 6.



/

side 4

Der er foretaget afspilning af videooptagelse af politiets afhøring af
Forurettede 1 og Forurettede 2, jf. retspleje-lovens § 745 e, stk. 1, nr. 5.

Forurettede 1 og Forurettede 2 har afgivet forklaring for lukkede døre.

Forklaringerne er lydoptaget og gengives ikke i dommen.

Tiltalte er tidligere straffet, senest
ved Retten på Bornholms betingede dom af 25. marts 2022 for overtrædelse

af straffelovens § 119, stk. 1, og ordensbekendtgørelsens § 18, stk. 1, jf. §
3, stk. 1, med fængsel i 30 dage. Betingelser indtil den 25. juli 2022 i
medfør af straffelovens § 62 og § 63, jf. § 56, stk. 1. Prøvetid på 1 år fra
endelig dom under tilsyn af Kriminalforsorgen. Inden for en længstetid på
4 måneder fra endelig dom udføre ulønnet samfundstjeneste i 40 ti-mer. I
følge Kriminalforsorgens skrivelse af 2. august 2022 er længsteti-den for
samfundstjeneste ophørt 3. juli 2022, jf. straffelovens § 63, stk. 4.

Kriminalforsorgen har i erklæring af 25. maj 2023 oplyst følgende:

"Kriminalforsorgens konklusion:
Det er Kriminalforsorgens vurdering, at Tiltalte er egnet til at modtage en
hel eller delvis betinget dom med vilkår om samfundstjene-ste, hvortil
det skal anbefales, at der fastsættes vilkår om tilsyn af Kri-
minalforsorgen i prøvetiden. Undersøgelsen er udarbejdet med henblik på
vurdering af, hvorvidt Tiltalte kan inddrages under ordningen om
behandling som alternativ til frihedsstraf for personer, der dømmes for
visse seksualforbrydelser.
Tiltalte er ikke indstillet på at indgå i et sådant behandlingsfor-løb,
hvorfor Tiltalte ikke skønnes omfattet af ordningen.

Kriminalforsorgens begrundelse:
Kriminalforsorgen har ved vurderingen lagt vægt på, at Tiltalte har vel-
ordnede personlige som sociale forhold, herunder at han i flere år har haft
fast beskæftigelse. Derudover har han tidligere deltaget i tilsyns-samtaler
og afviklet samfundstjeneste uden vilkårsovertrædelser. Ende-lig har
Kriminalforsorgen lagt vægt på, at Tiltalte er meget interesseret i at
udføre samfundstjenste og passe tilsyn, da han ønsker at fastholde sit
arbejde. Undersøgelsen er samtidig udarbejdet med henblik på vurde-ring
af, hvorvidt Tiltalte kan inddrages under ordningen om behandling som
alternativ til frihedsstraf for personer der dømmes for visse seksu-
alforbrydelser. Tiltalte er ikke indstillet på at indgå i et sådant behand-
lingsforløb på Sexologisk Klinik, idet han ikke mener at have begået det
han er sigtet for. Tiltalte skønnes derfor ikke omfattet af ordningen



/

side 5

da han ikke er indstillet på behandling."

Rettens begrundelse og afgørelse

Ad forhold 1
Ved  Forurettede 1's præcise og troværdige forklaring, der støttes af
Forurettede 3 og Vidne 2's forklaringer om, at Forurettede 1 var væk fra
Palæcaféen et stykke tid, og at hun, da hun kom tilbage, fremstod tydeligt
følelsesmæssigt påvirket og fraværende, samt at hun havde en 6-7 cm lang rift
i lændeområdet, finder retten det bevist, at tiltalte på det i anklageskriftet
anførte tidspunkt og sted havde samleje med Forurettede 1 mod hendes vilje
under de i anklageskriftet anførte omstændigheder. Tiltaltes forklaring om, at
han, efter de var ankommet til Palæcaféen, ikke så mere til Forurettede 1 den
pågældende aften, tilsidesættes herefter som utroværdig.

På denne baggrund findes tiltalte skyldig i forhold 1.

Ad forhold 2
Ved Forurettede 2's præcise og troværdige forklaring, der støttes af Vidne 5's
forklaring om, at Forurettede 2 under en telefon-samtale umiddelbart efter det
passerede fremstod tydeligt ked af det og ude af sig selv, idet hun fortalte
vidnet, at tiltalte havde voldtaget hende, og at han havde haft sin penis oppe i
hende, findes det bevist, at tiltalte på det i an-klageskriftet anførte tidspunkt og
sted havde samleje med Forurettede 2 mod hendes vilje. Tiltalte findes derfor
skyldig i forhold 2.

Ad forhold 3
Efter bevisførelsen finder retten det ikke med den for en domfældelse fornød-
ne sikkerhed bevist, at tiltalte har haft forsæt til at skaffe sig samleje eller an-
den kønslig omgængelse end samleje uden Forurettede 1's samtykke. Retten
lægger herved særligt vægt på, at vidnerne Vidne 3 og Vidne 4 begge befandt
sig i samme seng som tiltalte og Forurettede 1 under epi-soden, og at ingen af
vidnerne fandt anledning til at gribe ind, samt at Vidne 4 har forklaret, at han
ikke har hørt eller i øvrigt oplevet Forurettede 1 modsætte sig samlejet, idet
han i så fald ville have grebet ind.

Ad forhold 4
Efter bevisførelsen finder retten det ikke med den for en domfældelse fornød-
ne sikkerhed bevist, at tiltalte har haft forsæt til at skaffe sig anden kønslig
omgængelse end samleje uden Forurettede 1's samtykke. Retten lægger her-ved
navnlig vægt på tiltaltes forklaring, der støttes af Vidne 6's forklaring om, at
tiltalte var hos Forurettede 1 i 10-15 minutter, og at Forurettede 1 ikke virkede
ked af det eller i øvrigt følelsesmæssigt påvirket, da vidnet kom til stede på
hendes bopæl for at hente tiltalte, og at tiltalte og vidnet blev inviteret til en
fest hos Forurettede 1 kort tid efter.

Ad forhold 5-8



/

side 6

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig i
disse forhold.

Ad forhold 9
Tiltalte har erkendt at have optaget en video på sin mobiltelefon, hvor tiltalte
havde sex med Forurettede 3.

Vidne 1 har forklaret, at tiltalte viste ham videoen på tiltaltes mobiltelefon.
Videoen viste tiltalte have samleje med Forurettede 3, som man tydeligt kunne
identificere, og hvis nøgne overkrop, man kunne se på vi-deoen. Det fremgik
efter vidnets vurdering tydeligt, at Forurettede 3 var bekendt med, at hun blev
filmet.

Forurettede 3 har forklaret, at hun aldrig har meddelt sit samtykke til, at til-
talte kunne optage videoen, og at hun aldrig ville meddele sit samtykke til, at
han eller nogen andre måtte forevise en sådan video for andre.

På denne baggrund finder retten det bevist, at tiltalte har krænket Vidne 3's
blufærdighed ved på sin mobiltelefon til Vidne 1 at have fremvist en video,
hvor tiltalte havde sex med Forurettede 3.

Med den modifikation, at det ikke med den for en domfældelse fornødne sik-
kerhed findes bevist, at tiltalte optog videoen, uden at Forurettede 3 var be-
kendt hermed, og at det alene findes bevist, at videoen har været forevist en
person, findes tiltalte herefter skyldig i forhold 9.

Straffen fastsættes til en fælles retsfølge af fængsel i 2 år, jf. straffelovens §
216, stk. 1, § 232, stk. 1, og § 291, stk. 1, samt ordensbekendtgørelsens § 18,
stk. 1, jf. § 3, stk. 1, og stk. 2, jf. politilovens § 23, stk. 3, jf. stk. 1, og
retsplejelovens § 750, 2. pkt., jf. straffelovens § 67, stk. 1, jf. § 61, stk. 1.

Retten har ved straffens udmåling navnlig lagt vægt på voldtægtsforholdenes
karakter, herunder at tiltalte er fundet skyldig i to tilfælde af voldtægt ved
fuldbyrdet samleje uden samtykke begået mod to forskellige forurettede.

Retten tager påstanden om konfiskation til følge, jf. straffelovens § 75, stk. 2.

Retten tager efter retsformandens bestemmelse under hensyn til de pådømte
forholds karakter tortgodtgørelsespåstandene til følge i det nedenfor anførte
omfang.

Thi kendes for ret:

Tiltalte skal straffes med fængsel i 2 år.

Hos tiltalte konfiskeres en mobiltelefon.



/

side 7

Tiltalte skal betale sagens omkostninger.

Tiltalte skal inden 14 dage til Forurettede 1, c/o advokat Pernille Munch, betale
50.000 kr. med tillæg af procesrente fra denne dom.

Tiltalte skal inden 14 dage til Forurettede 2, c/o advokat Pernille Munch, betale
50.000 kr. med tillæg af procesrente fra denne dom.

Tiltalte skal inden 14 dage til Forurettede 3, c/o advokat Pernille Munch, betale
5.000 kr. med tillæg af procesrente fra denne dom.

Dommer



/